stanford-oval/wikipedia huggingface dataset:
Tervalampi (Vihti)
Maantiede

Tervalammen pituus on 800 metriä ja leveys 600 metriä. Järvi on saareton ja sen rannoilla on sekä kulttuurimaisemaa että metsää. Tervalammen koillisrantaan laskee Siuntionjoki pohjoisesta Poikkipuoliaisesta. Siuntionjoki jatkuu Tervalammen lounaisrannalta etelään Huhmarjärveen. Tervalammen ja Poikkipuoliaisen etäisyys on 1,7 kilometriä, Tervalammen ja Huhmarjärven etäisyys on puolestaan 1,4 kilometriä. Tervalammen itäpuolella sijaitsee Kurjolampi.
Tervalampi (22.004.1.003) kuuluu Palojärvenkosken alueeseen (22.004), joka on kolmannen jakovaiheen vesistö Siuntionjoen vesistössä (22). Tervalampi on Palojärvenkosken alueen toiseksi laajin vakavesi ja Siuntionjoen vesistön koillisia vakavesiä.
Maa- ja metsätalous hajakuormittavat Tervalampea. Järven yleisin kalalaji on särki.
Top Gear: Race the Stig

| Top Gear: Race the Stig |
| --- | --- |
Julkaisija:  BBC Worldwide
Jakelija:  BBC Worldwide
Julkaistu:  6. maaliskuuta 2014
Pelimuoto:  yksinpeli
Alusta:  Android & iOS
Hinnoittelutapa:  ilmainen
Jakelumuoto:  digitaalinen lataus
Lisää peliartikkeleitaVideopelien teemasivulla
Infobox OK       : 
Top Gear: Race the Stig on BBC Worldwiden julkaisema 6. maaliskuuta 2014 ilmestynyt videopeli. Peli on saatavilla iOS:ille ja Androidille. Peli pohjautuu BBC:n suosittuun televisio-ohjelma Top Geariin.
Pelin tarkoituksena on päästä mahdollisimman pitkälle päättymätöntä tietä väistellen erilaisia esteitä, toisia autoja, ja välillä myös Top Gearin testikuskin The Stigin autoa, joka yrittää hajottaa pelaajan autoa. Mikäli pelaaja törmää johonkin objektiin, joutuu hän aloittamaan pelin alusta. Pelissä on erilaisia power-uppeja, jotka esimerkiksi moninkertaistavat pisteet tai suojaavat autoa törmäyksiltä. Pelin pisteillä voi ostaa pelin kaupasta erilaisia autoja, power-uppeja ja kypäriä. Pelin uudet päivitykset vievät pelin tapahtumat eri maihin.
Pelin idea on hyvin samankaltainen Subway Surfersin kanssa.
The Railway Series

The Railway Series on Tuomas Veturista ja hänen ystävistään kertova kirjasarja. Sarjan 26 ensimmäistä kirjaa kirjoitti Wilbert Awdry ja loput hänen poikansa Christopher.
Kirjat

The Three Railway Engines (1945)
Thomas the Tank Engine (1946)
James the Red Engine (1948)
Tank Engine Thomas Again (1949)
Troublesome Engines (1950)
Henry the Green Engine (1951)
Toby the Tram Engine (1952)
Gordon the Big Engine (1953)
Edward the Blue Engine (1954)
Four Little Engines (1955)
Percy the Small Engine (1956)
The Eight Famous Engines (1957)
Duck and the Diesel Engine (1958)
The Little Old Engine (1959)
The Twin Engines (1960)
Branch Line Engines (1961)
Gallant Old Engine (1962)
Stepney the "Bluebell" Engine (1963)
Mountain Engines (1964)
Very Old Engines (1965)
Main Line Engines (1966)
Small Railway Engines (1967)
Enterprising Engines (1968)
Oliver the Western Engine (1969)
Duke the Lost Engine (1970)
Tramway Engines (1972)
Really Useful Engines (1983)
James and the Diesel Engines (1984)
Great Little Engines (1985)
More About Thomas the Tank Engine (1986)
Gordon the High-Speed Engine (1987)
Toby, Trucks and Trouble (1988)
Thomas and the Twins (1989)
Jock the New Engine (1990)
Thomas and the Great Railway Show (1991)
Thomas Comes Home (1992)
Henry and the Express (1993)
Wilbert the Forest Engine (1994)
The Fat Controller's Engines (1995)
New Little Engine (1996)
Thomas and Victoria (2007)
Thomas and his friends (2011)
The Three Railway Engines -kirja
The Eight Famous Engines -kirja
Very Old Engines -kirja
Small Railway Engines -kirja
The Fat Controller's Engines -kirja
Teoreettinen fysiikka

Teoreettinen fysiikka on fysiikan osa-alue, jossa tutkimus ei välittömästi perustu kokeelliseen tutkimukseen vaan tutkittavaa kohdetta kuvaavien matemaattisten mallien tarkasteluun. Teoreettisen fysiikan pyrkimyksenä on selvittää mekanismit luonnossa kokeellisesti havaittavien prosessien taustalla. Matematiikka on teoreettisen fysiikan keskeisin työväline ja monilla osa-alueilla fysiikan ja matematiikan välistä rajaa onkin vaikeaa – ellei mahdotonta – määritellä.
Teoreettinen fysiikka elää kuitenkin jatkuvassa vuorovaikutuksessa kokeellisen tutkimuksen kanssa, sillä kun ilmiötä selittävä malli on luotu, sen pohjalta tehtyjä ennusteita tulee pystyä varmentamaan myös kokeellisesti, jotta mallia voitaisiin pitää merkityksellisenä kuvauksena luonnosta. Teoreettinen malli ilman kokeellista varmennusta ei ole sinänsä vielä pätevä. Teoreettisen fysiikan ehkä käytännöllisimpänä piirteenä voidaan kuitenkin pitää sen kykyä tuottaa tietoa sellaisista luonnon ilmiöistä, joiden tuottaminen laboratoriossa tai havaitseminen paikan päällä on käytännössä mahdotonta. Nykyään teoreettista fysiikan tutkimusta tehdään hyvin pitkälti tietokoneilla, jolloin puhutaan myös laskennallisesta fysiikasta.
Suomessa

Teoreettista fysiikkaa opetetaan Suomessa ainakin Turun, Helsingin, Oulun ja Jyväskylän yliopistoissa. Koulutus sisältää fysiikan lisäksi huomattavan runsaasti puhtaan matematiikan opiskelua.
Tunnettuja teoreettisia fyysikoita

Paul Dirac
Albert Einstein
Enrico Fermi
Richard Feynman
Galileo Galilei
Stephen Hawking
Werner Heisenberg
Isaac Newton
Erwin Schrödinger
Tunnettuja teoreettisia fyysikoita > Suomalaisia

Kari Enqvist
Aiheesta muualla

Kuvia tai muita tiedostoja aiheesta Teoreettinen fysiikka Wikimedia Commonsissa
Teoria

Tiede
Tieteellinen menetelmä
 Tieteellinen selittäminen
Falsifiointi, Havainto, Hypoteesi, Induktiivinen päättely, Kausaliteetti, Näennäistiede, Occamin partaveitsi, Teoria
Teoria on mietiskelevä ja rationaalinen tyyppi abstrahoidusta tai yleistävästä ajattelusta, tai sellaisen ajattelun lopputulos. Riippuen asiayhteydestä, lopputulokseen voi esimerkiksi sisältyä yleistäviä selityksiä siitä miten luonto toimii. Sanalla on juuret muinaiskreikassa, mutta nykyisessä käytössä se on ottanut ylleen useita läheisiä merkityksiä. Teoria ei ole sama asia kuin hypoteesi. Teoria tarjoaa selittävän kehyksen jollekin havainnolle. Selityksen oletuksista seuraa joukko mahdollisia hypoteeseja, joita voi testata. Teoria voi näin saada tukea tai tulla haastetuksi.
Teoria voi olla normatiivinen (tai ohjaileva), tarkoittaen postulaatiota siitä miten asian tulisi olla. Se tarjoaa “päämääriä, normeja ja standardeja”. Teoria voi myös olla yhtenäinen tietojen järjestelmä, joka voi olla osa tai irrallinen erityisistä selittävistä malleista. Esimerkiksi matematiikassa teoria tarkoittaa samaan asiakokonaisuuteen liittyvien, oikeiksi todistettujen lauseiden kokoelmaa. Teorisoimisella tarkoitetaan tämänkaltaisen yhtenäisen tietojen järjestelmän kehittämistä.
Kuten jo Aristoteleen määritelmissä, teoria on usein vastakkain "käytännön" (praxis, πρᾶξις) kanssa. Puhtaaseen teoriaan ei sisälly mikään muu tekeminen kuin se itse. Klassinen esimerkki “teorian” ja “käytännön” erosta löytyy lääketieteestä: Lääketieteelliseen teoriaan kuuluu pyrkimys sairauksien luonteiden ja aiheuttajien ymmärtämiseen, kun taas lääketieteen harjoittamiseen kuuluu pyrkimys tehdä ihmisistä terveitä. Nämä kaksi asiaa liittyvät toisiinsa, mutta voivat olla itsenäisiä. On mahdollista tutkia sairauksia ilman, että parantaa yhtäkään potilasta ja on mahdollista parantaa potilas ilman, että tietää miten parantava tekijä toimi.
Modernissa tieteessä, sanalla “teoria” viitataan tieteelliseen teoriaan, joka on hyvin perusteltu selitys ilmiölle. Selitykseen on saavuttu tavalla, joka on yhteneväinen tieteellisen menetelmän kanssa ja täyttää modernin tieteen kriteerit. Tieteelliset teoriat ovat muotoiltu niin, että kuka tahansa kyseisellä tieteen alalla on asemassa ymmärtämään ne ja joko esittämään empiirisen tuen (”verifioinnin”) tai empiirisen vastaväitteen (”falsifioinnin”) nille. Tieteelliset teoriat ovat luotetuin, täsmällisin ja kattavin tieteellisen tiedon muoto. Tämä eroaa suuresti “teoria” -termin yleisestä käytöstä, joka viittaa siihen, että jokin on perusteeton ja spekulatiivinen. Tieteelliset teoriat ovat erillään hypoteeseista, jotka ovat empiirisesti koeteltavissa olevia konjektuureja, ja tieteellisistä laeista, jotka ovat kuvailevia selostuksia siitä, miten luonto käyttäytyy tietyissä olosuhteissa.
Merkittäviä teorioita

Biologia: Evoluutio — Mikrobiteoria – Monistressiteoria — Soluteoria
Elokuva: Elokuvateoria
Filosofia: Arvoteoria — Hyve-etiikka — Totuus
Fysiikka: Antenniteoria — Atomiteoria — BCS-teoria – Dynamoteoria — Kvanttikenttäteoria — M-teoria — Suhteellisuusteoria (klassisen mekaniikan seuraaja) — Säieteoria
Geologia: Laattatektoniikka
Humanistiset tieteet: Kriittinen teoria
Kemia: Baeyer jännitysteoria – BGIT teoria – Brønsted–Lowry happo-emästeoria – CFT teoria – Debye–Hückel teoria – Flory–Huggins liuosteoria – HSAB teoria – Kemiallinen verkkoteoria – Kineettinen kaasuteoria — Lewis teoria – LFT teoria – Marcus teoria – Molekyyliorbitaaliteoria – Molekyyliteoria — Møller–Plesset häiriöteoria – Polymeerikenttäteoria – RRKM teoria – Siirtymätilateoria – SIT teoria – Termodynaaminen teoria polymeerien joustavuudesta – Tiheysfunktionaaliteoria — Törmäysteoria – Valenssisidosteoria – Variaationaalinen siirtymätilateoria
Kielitiede: X'-teoria
Klimatologia: Ilmaston lämpeneminen (ihmistoiminnasta johtuva) — Ilmastonmuutos (yleinen tutkimus ilmaston muutoksista)
Koulutus: Kasvatustiede — Konstruktivismi (oppimisteoria) — Kriittinen pedagogiikka — Moniälykkyysteoria — Progressiivinen koulutus
Kuvataide: Anatomia — Arkkitehtuuri — Estetiikka — Geometria — Monisto — Näköaisti — Sommittelu — Taidekasvatus — Värioppi
Matematiikka: Bifurkaatio — Esitysteoria — Galois'n teoria — Homologia — Homotopia — Iwasawan teoria — Joukko-oppi — Kaaosteoria — Katastrofiteoria — Kategoriateoria — Koodausteoria — Laskennan vaativuusteoria – Lukuteoria — Malliteoria — Matriisiteoria — Mittateoria — Peliteoria — Potentiaaliteoria — Ramseyn lause — Rationaalisen valinnan teoria — Ryhmäteoria — Solmuteoria — Todennäköisyysteoria — Verkkoteoria
Musiikki: Musiikinteoria
Psykologia: Itsensä toteuttava ennuste — Kiintymyssuhdeteoria — Kognitiivinen dissonanssi — Mielen teoria — Tukholma-syndrooma — Ärsykkeen köyhyys
Sosiologia: Frankfurtin koulukunta — Yhteiskuntateoria
Taloustiede: Kysyntä ja tarjonta — Makrotaloustiede — Mikrotaloustiede
Tekniikka: Informaatioteoria — Systeemiteoria — Säätötekniikka
Tähtitiede: Alkuräjähdys
Kirjallisuutta

Niiniluoto, Ilkka: Johdatus tieteenfilosofiaan. Käsitteen- ja teorianmuodostus.  Helsinki:  Otava, 1980.  ISBN 951-1-14831-1.
Niiniluoto, Ilkka: Tieteellinen päättely ja selittäminen.  Helsingissä:  Otava, 1983.  ISBN 951-1-07379-6.
Aiheesta muualla

Wikimedia Commonsissa on kuvia tai muita tiedostoja aiheesta .
Bogen, Jim: Theory and Observation in Science The Stanford Encyclopedia of Philosophy. The Metaphysics Research Lab. Stanford University. (englanniksi)
James, Paul: Globalism, Nationalism, Tribalism: Bringing Theory Back In  2006. Sage Publications. (englanniksi)
Matson, Ronald Allen: Biology Comparing scientific laws and theories. Kennesaw State University. Arkistoitu 9.7.2017. Viitattu 7.8.2014. (englanniksi).
Zima, Peter V. (2007). "What is theory? Cultural theory as discourse and dialogue". London: Continuum (translated from: Was ist Theorie? Theoriebegriff und Dialogische Theorie in der Kultur- und Sozialwissenschaften. Tübingen: A. Franke Verlag, 2004). (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Theory
Käännös suomeksi
The Brooklyner

| The Brooklyner |
| --- | --- |
 The Brooklyner helmikuussa 2010.
Tiedot
Sijainti:  111 Lawrence Street, Brooklyn, New York, Yhdysvallat
Rakennettu:  2008–2010
Tila:  valmis
Yritykset
Arkkitehti:  Gerner Kronick + Valcarcel Architects
Tekniset tiedot
Kerroksia:  52
Korkeus
Kattokorkeus:  162 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
The Brooklyner on Yhdysvalloissa New Yorkin Brooklynissa sijaitseva asuinkäyttöön tarkoitettu pilvenpiirtäjä. Rakennus on 162 metriä korkea, ja siinä on 52 kerrosta. Torni rakennettiin vuosina 2008–2010, ja se on rakennettu betonista. Rakennuksen suunnitteli arkkitehtitoimisto Gerner Kronick + Valcarcel Architects.
Syväkangas

| Syväkangas |
| --- | --- |
 Syväkankaan koulu.
Kaupunki:  Kemi
Suuralue:  Syväkangas
Kaupunginosa nro:  41
Pinta-ala:  1,06[vanhentunut linkki] km² 
Väkiluku:  1 860  31.12.2021
Työpaikkoja:  82 kpl   (31.12.2013)
Osa-alueet:  Syväkangas, Takajärventie, Kulmankylä
Postinumero(t):  94700
Syväkangas on Kemin kaupunginosa. Syväkangas on Kemin itäisen osan palveluiden keskuspaikka. Alue on omakotitalovaltaista asuinaluetta, mutta alueella on myös jonkin verran kerrostaloja.
Syväkankaalla sijaitsee runsaan viidensadan oppilaan 1.–9. luokkien yhtenäiskoulu. Koulussa toimivat esiopetus, alakoulu, yläkoulu, maahanmuuttajien valmistava opetus yläkoulussa sekä yläkoulun pienryhmä.
Aiheesta muualla

Syväkankaan historiaa (Arkistoitu – Internet Archive)
Kemi
| --- | --- |
Kaupunginosat:   Ajos  Hepola  Karihaara  Karjalahti  Kivikko  Koivuharju  Nauska  Paattio  Peurasaari  Ritikka  Rytikari  Sauvosaari  Syväkangas  Takajärvi  Tervaharju 
Liikenne:   Ajoksen satamarata  Elijärven kaivosrata  Lentoasema  Rautatieasema 
Nähtävyyksiä:   Historiallinen museo  Jäänmurtaja Sampo  Jalokivigalleria  Kaupungintalo  Kirkko  Kulttuurikeskus  Lumilinna  Taidemuseo
Theodor Stolojan

Theodor Stolojan vuonna 2013.
Theodor Dumitru Stolojan (s. 24. lokakuuta 1943 Târgoviște) on romanialainen poliitikko, joka toimi maan pääministerinä vuosina 1991–1992. Stolojan on suorittanut taloustieteen tutkinnon vuonna 1966 ja väitellyt taloustieteen tohtoriksi. Hän työskenteli vuodesta 1972 lähtien talousministeriössä budjettiosastolla, kirjanpidossa sekä tarkastajana ja neuvonantajana.
Stolojan oli Nicolae Ceaușescun vallasta nousseen Kansallisen pelastuskomitean jäsen ja Romanian hallituksen toinen valtiovarainministeri joulukuusta 1989 sekä valtiovarainministeri Petre Romanin hallituksessa 1990–1991. Tämän jälkeen hänet nimitettiin Romanian pääministeriksi vuosiksi 1991–1992. Hän johti myös Kansallista yksityistämisvirastoa. Vuodet 1992–1998 Stolojan työskenteli Washingtonissa Maailmanpankin ekonomistina.
Hän lähti uudelleen politiikkaan vuonna 2000 Partidul Național Liberalin (PNL) jäsenenä. Hän pyrki presidentiksi marraskuun 2000 vaaleissa, mutta jäi kolmanneksi. Hän nousi kuitenkin puolueen johtoon vuonna 2002. Samana vuonna Stolojan sai professorin viran Transilvanian yliopistossa Brașovissa.
Hänen johdollaan puolue lähestyi silloisen Bukarestin pormestarin Traian Băsescun johtamaa Demokraattista puoluetta, ja ne muodostivat Oikeuden ja Totuuden allianssin vuoden 2004 vaaleihin. Stolojan valittiin sen presidenttiehdokkaaksi. Hän luopui kuitenkin yllättäen ehdokkuudesta ja puoluejohtajuudesta vedoten terveydellisiin syihin. Băsescu nousi Allianssin presidenttiehdokkaaksi ja voitti vaalit. Stolojan työskenteli hänen neuvonantajanaan vuodesta 2004. Presidentillä ja liberaalipuolueen pääministerillä Călin Popescu-Tăriceanulla oli vakavia erimielisyyksiä.
10. lokakuuta 2006 Stolojan erotettiin Liberaalipuolueen jäsenyydestä. Hän muodosti kannattajineen uuden puolueen Partidul Liberal Democrat, jonka johtoon hänet valittiin 31. maaliskuuta 2007. Tammikuussa 2008 puolue kuitenkin liittyi Demokraattiseen puolueeseen muodostaen Partidul Democrat-Liberalin (PD-L). Stolojan valittiin Euroopan parlamentin jäseneksi marraskuun 2007 vaaleissa, joissa valittiin edustajat vuosiksi 2007–2009 korvaamaan Romanian liittyessä Euroopan unioniin nimetyt edustajat. Hän istui Euroopan parlamentin konservatiiviryhmässa vuoteen 2019 saakka.
Marraskuun 2008 viimeisen päivän vaaleissa eniten ääniä saivat sosiaalidemokraatit, mutta liberaali-demokraatit saivat yhden paikan enemmän edustajia (115–114). 10. joulukuuta presidentti Băsescu nimitti Stolojanin hallituksenmuodostajaksi. Hän luovutti kuitenkin tehtävän seuraavalla viikolla Emil Bocille.
Tonicha

Tonicha (oik. Antónia de Jesus Montes Tonicha, s. 8. maaliskuuta 1946 Beja, Portugali) on portugalilainen laulaja. Tonicha osallistui Portugalin euroviisukarsintaja toimineeseen Grande Prémio TV da Canção -laulukilpailuun 1968 kappaleilla "Fui Ter com a Madrugada" ja "Calendário", mutta ei tullut valituksi. Tonicha valittiin Grande Prémio TV da Canção 1971 -laulukilpailussa Portugalin edustaksi saman vuoden Eurovision laulukilpailuun kappaleella "Menina do alto da serra". Kansainvälisessä Eurovision laulukilpailussa Tonicha sijoittui yhdeksänneksi. Tonicha pyrki Portugalin edustajaksi Eurovision laulukilpailuun uudestaan vuonna 1973 ja sijoittui Portugalin karsinnan yhdeksänneksi kappaleella "A rapariga e o poeta".
Diskografia > Albumit

Tonicha (1973)
Folclore (1973)
As Duas Faces De Tonicha (1974)
Cantigas Do Meu País - Folclore (1975)
Conjunto e Coros (1975)
Canções De Abril (1975)
Cantigas Populares (1976)
Cantigas Duma Terra À Beira Mar (1977)
As Duas Faces Da Tonicha (1977)
Ela Por Ela (1980)
Foliada Portuguesa(1983)
Regresso (1993)
O Melhor Dos Melhores (1994)
Canções D Alguem E D Alem Mar (1995)
Mulher (1997)
Tommy Karevik

Tommy Karevik vuonna 2012.
Tommy Karevik (s. 1. marraskuuta 1981 Tukholma) on ruotsalainen metallivokalisti, joka toimii yhtyeiden Seventh Wonder ja Kamelot laulajana.
Tatu Kokkola

| Tatu Kokkola> Henkilötiedot |
| --- | --- |
Syntynyt: 29. elokuuta 1997 (ikä 27) Suonenjoki, Suomi
Kansalaisuus:   Suomi
Jääkiekkoilija
Lempinimi:  Tase
Pelipaikka:  keskushyökkääjä
Maila:  vasen
Pituus:  179 cm
Paino:  89 kg
Pelaajaura
Pääsarjaura:  2016–
Aik. seurat:  SuKiKa (III-div.) KalPa (SML) IPK (Mestis) Jokipojat (Mestis) Vimmerby HC (HockeyEttan) Kalmar HC (HockeyEttan/Allsv.)
Tatu Aleksanteri Kokkola (s. 29. elokuuta 1997 Suonenjoki) on suomalainen jääkiekkoilija. Hän on pelipaikaltaan keskushyökkääjä. Sami Kapanen kuvaili Kokkolaa Kalevan Pallon A-nuoria valmentaessaan monipuoliseksi pelaajaksi, joka tuo laatua ja laajuutta joukkueeseen. Kapasen mukaan hän myös omaa ratkaisuvoimaa.
Ura > Maajoukkueura

Kokkola on pelannut kolme nuorten maaottelua.
Muuta

Kokkolan isovelipuoli on KHL-seura Jokereissa hyökkääjänä pelaava Iiro Pakarinen, joka on pelannut aiemmin myös 135 NHL-ottelua Edmonton Oilersissa. Veljesten serkut Aatu ja Aleksi Hämäläinen ovat pelanneet hyökkääjinä SM-liigatasolla. Aatu pelasi omalla urallaan pudotuspelit mukaan lukien urallaan yli 200 SM-liigaottelua ja hän oli voittamassa Suomenmestaruutta Turun Palloseurassa vuonna 2010. Aleksi pelaa nykyään Puolan Polska Hokej Ligan STS Sanokissa.
Kokkola valmistui merkonomiksi Savon ammatti- ja aikuisopistosta vuonna 2016.
Top 20

| Top 20 Kalevi Nyman |
| --- | --- | --- |

Top 20
Kokoelmalevyn tiedot
 Julkaistu: 1998
 Formaatti: CD-levy
 Tyylilaji: Vanha tanssimusiikki
 Levy-yhtiö: Texitalli
1 muut julkaisut
|   | Top 20  |   |
Top 20 on suomalaisen laulajan Kalevi Nymanin kokoelma-albumi vuodelta 1998 johon on koottu hänen kappaleitaan eri vuosilta
Kappaleet

Saari alla auringon (4:26)
Aika on anteeksi antaa (2:37)
Kuin tunteeton (2:42)
Muistoja vain (3:08)
Kun rakastaa (3:01)
Pelastusrengas (4:02)
Muistoja rhodokselta (2:34)
Yksin istuin iltaa (3:07)
Vain aikaa (2:34)
Kesän muistoja (3:15)
Kadotettu onni (3:26)
Tyttöni tuntematon (2:51)
Kadonnut sävel (3:02)
Sevettijärven ilta (3:07)
Irja pieni (2:50)
Kyynelsilmin (3:08)
Haave kaukomaasta (2:44)
Keinussa kesällä kerran (2:58)
Haavelaiva (2:36)
Hymyilin silmin niin kirkkain (2:37)
Tomáš Kudělka

| Tomáš Kudělka |
| --- | --- |

Henkilötiedot
Syntynyt: 10. maaliskuuta 1987 (ikä 37) Zlín, Tšekkoslovakia
Kansalaisuus:   Tšekki
Jääkiekkoilija
Pelipaikka:  puolustaja
Maila:  vasen
Pituus:  190 cm
Paino:  93 kg
Seura
Seura:  Piráti Chomutov
Sarja:  Tipsport Extraliga
Pelinumero:  7
Pelaajaura
Pääsarjaura:  2003–
Aik. seurat:  HC Zlín (ČEL) Binghamton Senators (AHL) Elmira Jackals (ECHL) HC Pardubice (ČEL)  TPS (SML) HC Vítkovice (ČEL) Pelicans (SML)
NHL-varaus:  136. varaus, 2005 Ottawa Senators
Tomáš Kudělka (s. 10. maaliskuuta 1987 Zlín, Tšekkoslovakia) on tšekkiläinen jääkiekkopuolustaja, joka pelaa Extraliga-joukkue Piráti Chomutovissa. Eliteprospects.com -sivuston Matias Strozykin mukaan hän on hyökkäävä puolustaja, jonka vahvuuksiin kuuluu koko, nopeus, kädet, kiekonhallinta ja luistelu. Kudĕlkan tulisi kuitenkin kehittää fysiikkaa ja oman pään pelaamista.
Ura > Seuraura

Kudělka on kotikaupunkinsa joukkueen HC Zlínin kasvatti. Hän pelasi joukkueessa ensimmäiset Extraliga-ottelunsa jo 16-vuotiaana kaudella 2003–2004, jolloin Kudělka pelasi kolme ottelua. Seuraavalla kaudella 2004–2005 hän sai tililleen neljä ottelua, joissa Kudělka keräsi kuusi jäähyminuuttia. Ottawa Senators varasi hänet viidennellä kierroksella 136. pelaajana NHL:n varaustilaisuudessa 2005. Samana kesänä Kudělkan varasi myös WHL-joukkue Lethbridge Hurricanes 45. pelaajana CHL:n varaustilaisuudessa.
Kaudeksi 2005–2006 Kudělka siirtyi hänet varanneeseen WHL-joukkue Lethbridge Hurricanesiin. Hän teki siellä 64 ottelussa tehot 6+25=31 ja oli joukkueen tehokkain puolustaja. Samalla kaudella hän pääsi pelaamaan viisi ottelua Ottawa Senatorsin farmijoukkue Binghamton Senatorsissa, AHL:ssä. Kudělka pelasi vielä kauden 2006–2007 Hurricanesissa. Hän teki siellä edelliskautta paremmat tehot 14+27=41, mutta jäi silti joukkueen toiseksi tehokkaimmaksi puolustajaksi Ben Wrightille. Kudělka voitti kuitenkin Hurricanesin sisäisen tehotilaston lukemalla +20. Hän pelasi taas myös Binghamtonissa, jossa Kudělka teki tällä kertaa 11 ottelussa tehot 1+2=3.
Varsinaisella tulokassopimuksella Kudělka siirtyi Ottawa Senatorsiin kaudeksi 2007–2008. Hän pelasi suurimman osan kaudesta Binghamton Senatorsissa, jossa Kudělka teki 35 ottelussa tehot 1+1=2. Ison osan kaudesta hän pelasi myös sarjatasoa alempana ECHL-joukkue Elmira Jackalsissa, jossa Kudělka teki 23 ottelussa tehot 5+14=19. Hän pelasi joukkueessa myös yhden playoff-ottelun. Seuraavat kaksi kautta Kudělka pelasi kokonaan AHL:n puolella, mutta ei debytoinut NHL:ssä.
Tulokassopimuksensa päätyttyä Kudělka teki toukokuussa 2010 sopimuksen KHL-joukkue HK Budivelnikin kanssa. Joukkueen jäähalli ei kuitenkaan valmistunut ajoissa, joten Budivelnik ei päässyt pelaamaan kaudella 2010–2011 KHL:ssä. Kudělka sai etsiä itselleen uuden seuran, ja hän palasi elokuussa 2010 kotimaahansa ja siirtyi HC Pardubicen joukkueeseen. Kudělka pelasi Extraligan runkosarjassa kahdeksan ottelua, joissa hän jäi ilman tehopisteitä. Lokakuussa 2010 Kudělka siirtyi vahvistamaan loukkaantumisista kärsineen SM-liigajoukkue Turun Palloseuran puolustusta loppukauden 2010–2011 kattaneella sopimuksella.
Kaudeksi 2011–2012 Kudělka palasi kotimaahansa, kun hän teki sopimuksen HC Vítkovicen kanssa. Hänen ensimmäinen kokonainen Extraliga-kautensa toi 52 runkosarjaottelussa tehot 3+16=19, joilla Kudělka oli joukkueen tehokkain puolustaja. Hän pelasi joukkueessa kaikkiaan kolme kautta, joista jokaisen aikana Kudělka edusti Vítkovicea myös Spengler Cupissa.
Kudělka palasi kaudeksi 2014–2015 SM-liigaan ja siirtyi 1+1-vuotisella sopimuksella Pelicansiin. Hän osoittautui kuitenkin pettymykseksi ja palasi joulukuussa 2014 edelliseen seuraansa HC Vítkoviceen. Kaudeksi 2016–2017 Kudělka siirtyi vuoden mittaisella sopimuksella Piráti Chomutovin riveihin.
Ura > Maajoukkueura

| Mitalit> Maa:   Tšekki.Miesten jääkiekko.U-18 Junior World Cup  | Mitalit> Maa:   Tšekki.Miesten jääkiekko.U-18 Junior World Cup  | Mitalit> Maa:   Tšekki.Miesten jääkiekko.U-18 Junior World Cup  | Maa:   Tšekki> Miesten jääkiekko. |
| --- | --- | --- | --- |
|  Hopeaa | Piešťany 2004 | jääkiekko |  |
Kudělka edusti Tšekkiä alle 20-vuotiaiden MM-kilpailuissa vuosina 2006 ja 2007 sekä alle 18-vuotiaiden MM-kilpailuissa vuonna 2005, jolloin hän jakoi neljällä syötöllään turnauksen puolustajien syöttöpörssin voiton Venäjän Vjatšeslav Buravtšikovin ja Ruotsin Niklas Hjalmarssonin kanssa. Kudělka pelasi myös U-18 Junior World Cupissa vuonna 2004, jolloin hän voitti hopeaa.
Kudělka on pelannut myös Tšekin A-maajoukkueessa yhteensä 11 ottelua tehden kaksi syöttöpistettä.